افریقا میں اسلام

[تصغیر|بائیں|200px|[مرکوری، کوت داوواغ کی ایک مسجد]]

آغاز سے ہی اسلام براعظم افریقا میں مرکزی خصوصیت کا حامل رہا ہے۔ **افریقا میں اسلام** کا پیغام پہنچا اور وسیع پیمانے پر اس کی اشاعت ہوئی، پھر اسلام براعظم افریقا کی تہذیب وثقافت اور تمدن وتاریخ کا اٹوٹ حصہ بن گیا۔ افریقا میں مسلم آبادی کے تناسب سے متعلق کافی متضاد اعداد وشمار بیان کیے جاتے ہیں۔ بریٹانیکا آن لائن کے مطابق 2010ء میں افریقا میں مسلم آبادی 421,938,820 (40.84فیصد) تھی، جبکہ مسیحی آبادی 488,880,000 (47.32فیصد)، افریقا کے روایتی مذاہب کے پیروکاروں (نسلی مذہب پسندوں) کی تعداد 109,592,000 (10.6فیصد) اور بقیہ مذاہب کے متبعین کی تعداد 12,632.200 (1.22فیصد) تھی اور افریقا کی مجموعی آبادی 1,033,043,000 تھی۔ برطانوی دائرۃ المعارف (2003ء) اور ورلڈ بک انسائیکلوپیڈیا اسلام افریقا کا سب سے بڑا مذہب ہے اس کے بعد مسیحیت کا درجہ ہے۔ نیز مسلمانوں کی دنیا بھر کی مجموعی آبادی کے لحاظ سے افریقا میں ایک چوتھائی مسلمان آباد ہیں۔

## تاریخ
[تصغیر|بائیں|230px| [مسجد جینے، مالی، جو 13ویں صدی عیسوی میں سلطنت مالی کے فرمانروا مانسا موسی کے دور میں تعمیر ہوئی۔ مغربی افریقا کے سوڈانی-ساحلی طرز تعمیر کا ایک شاہکار نمونہ۔ ]]
[تصغیر|بائیں|250px|[جامع القیروان الاکبر|جامع مسجد قیروان (جو مسجد عقبہ کے نام سے بھی معروف ہے)، 670ء میں ایک عرب جرنیل اور تابعی عقبہ بن نافع نے تعمیر کی۔ یہ شمالی افریقا کی قدیم ترین اور انتہائی پرشکوہ مسجد سمجھی جاتی ہے  اور تیونس کے شہر قیروان میں واقع ہے۔ ]]
افریقا میں اسلام کی آمد کی تاریخ ساتویں صدی عیسوی سے ملتی ہے، جب حضرت محمد نے اپنے صحابہ کو کفار مکہ کی اذیتوں اور تکلیفوں سے بچنے کے لیے بحیرہ احمر کے پار واقع زیلع کے جانب ہجرت کی اجازت دی؛ یہ علاقہ اس وقت نجاشی شاہ حبشہ کے زیر نگین تھا۔ اس ہجرت کو ہجرت اولی اور ہجرت حبشہ کہا جاتا ہے۔ ان اولین مسلم مہاجرین رضی اللہ عنہم کو اس ہجرت میں کامیابی ملی اور صومالیہ کا ساحل اولین مسلمانوں کی پہلی پناہ گاہ بنا۔ جزیرہ نمائے عرب کے باہر یہی پہلا خطہ تھا جہاں اسلام کے قدم پہنچے۔ حضور کی وفات کے سات سال بعد 639ء مطابق 17ھ میں مسلمان افریقا کی طرف بڑھے اور محض دو نسلیں گذرنے کے بعد اسلام قرن افریقا، شمالی افریقا اور وسطی المغرب کے مکمل علاقوں تک پہنچ گیا۔

## مکاتب فکر
افریقا میں اکثریت اہل سنت و جماعت مسلمانوں کی ہے، اگرچہ اہل تشیع کی بھی کافی تعداد ہے۔ اس کے علاوہ، تصوف سے وابستہ مسلمان بھی موجود ہیں۔ فقہی مکاتب فکر میں اہل سنت کی اکثریت مالکیہ فقہ کی پیروی کرتی ہے۔ جبکہ شافعی فقہ کے پیروکار قرن افریقا، مشرقی مصر اور سواحلی کوسٹ میں ہیں اس کے علاوہ حنفی افراد کی ایک بڑی تعداد مغربی مصر میں ہے۔

## قابل ذکر سلطنتیں

* سلطنت کانم (700ء– 1376ء)
* خلافت قرطبہ (756ء– 1031ء)
* ادریسی سلطنت (789ء – 974ء)
* سلطنت موغادیشو (900ء– 16ویں صدی)
* مغراوہ (987ء – 1070ء)
* Kingdom of Kano (1000ء–1805ء)
* دولت مرابطین (1073ء–1147ء)
* Kilwa Sultanate (بارہویں صدی – 1505ء)
* دولت موحدین (1147–1269)
* سلطنت مالی (1230ء کی دہائی – 1600ء کی دہائی)
* مرین سلسلہ شاہی (1258ء–1420ء)
* سلطنت اجوران (تیرہویں صدی – 17ویں صدی)
* سلطنت عفت (1285ء–1415ء)
* سلطنت ورسنجلی (1298–تاحال)
* سلطنت سونگھائی (1340ء–1591ء)
* سلطنت بورنو (1369ء–1893ء)
* سلطنت عدل (1415ء–1555ء)

* وطاسی سلسلہ شاہی (1420ء–1554ء)
* سلطنت زرقا (1502–1821)
* سعدی خاندان (1554ء–1659ء)
* مملکت دندی (1591–1901)
* سلطنت دارفور (1603–1874)
* علوی شاہی سلسلہ (1666ء– تاحال)
* Kong Empire (1710ء–1894ء)
* سلطنت مجرتین (اٹھارویں صدی کا وسط – ابتدائی بیسویں صدی)
* مملکت فوتا جلون (1727ء–1896ء)
* مملکت فوتا تورو (1776ء–1861ء)
* خلافت سکوٹو (1804ء–1903ء)
* Kingdom of Gomma (ابتدائی انیسوین صدی – 1886ء)
* Kingdom of Jimma (1830ء–1932ء)
* Kingdom of Gumma (1840ء–1902ء)
* سلطنت واسولو (1878ء–1898ء)
* سلطنت ہوبیو (1880ء کی دہائی–1920ء کی دہائی)
* ریاست درویش (1896ء–1920ء)
* Emirate of Harar (967ء-1887ء)

## حوالہ جات


زمرہ:اسلام بلحاظ براعظم
زمرہ:افریقا میں مذہب
زمرہ:افریقی معاشرہ
زمرہ:تاریخ افریقا